钦定古今图书集成/历象汇编/乾象典/第091卷 > 前调〈岁晚再雪仍用前韵〉 前人
## 钦定古今图书集成/历象汇编/乾象典/第091卷 > 前调〈岁晚再雪仍用前韵〉 前人

岁晚江空，雪飞风起，老境若为聊赖。家人解事，准备
深尊，旋遣夜窗寒解。萍梗孤踪，幻影浮生，万里喜还
闽海。但囊中留得，诗篇烂写，山情水态。　真比似、一
个冥鸿，南来北去，阅尽几重关塞。名缰利锁，绊煞英
雄，都付醉乡之外。惟不能忘，一舸吴淞，鲈鲙豉羹莼
菜。且今宵还我，冰壶天地，眼空尘界。